นายกรัฐมนตรี หารือรองนายกรัฐมนตรี เตรียมพร้อมอภิปราย พ.ร.ก.เงินกู้ มั่นใจประธานสภาผู้แทนราษฎรควบคุมการประชุมได้
นายกรัฐมนตรี หารือรองนายกรัฐมนตรี เตรียมพร้อมอภิปราย พ.ร.ก.เงินกู้ มั่นใจประธานสภาผู้แทนราษฎรควบคุมการประชุมได้นายวิษณุ เครืองาม รองนายกรัฐมนตรี กล่าวภายหลังเข้าพบพลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม บนตึกไทยคู่ฟ้า ว่า นายกรัฐมนตรีได้เรียกไปหารือถึงการเตรียมความพร้อมสภาผู้แทนราษฎรจะเปิดสภาฯสมัยสามัญพิจารณา พ.ร.ก.เงินกู้ เพื่อหาแนวทางการพิจารณาร่างกฎหมาย จะใช้วิธีเสนอให้ที่ประชุมสภาพิจารณาครั้งเดียว 3 ฉบับแล้วแยกลงคะแนน หรือจะพิจารณาทีละฉบับแล้วค่อยลงคะแนน ทั้งหมดก็ขึ้นอยู่กับสภาฯ เพราะเคยมีการปฏิบัติว่ากฏหมายที่มีความเกี่ยวข้องกันสามารถเสนอให้พิจารณาครั้งเดียวและอภิปรายรวมกันก่อนลงคะแนน พร้อมระบุว่านายกรัฐมนตรีให้ความสำคัญ เรื่องกรอบเวลาที่จะใช้ในการอภิปราย แต่ส่วนตัวเชื่อว่าการประชุมทั้งหมดจะราบรื่นไม่มีปัญหาเนื่องจากนายชวน หลีกภัย ประธานสภาผู้แทนราษฎรสามารถควบคุมบรรยากาศการประชุมได้ เช่นเดียวกันเวลาที่จะใช้ในการประชุมต้องคำนึงถึงการประกาศเคอร์ฟิว ที่ไม่ควรจะให้เกินเวลาที่ได้กำหนดไว้นายวิษณุ เปิดเผยด้วยว่า นายกรัฐมนตรีก็จะเดินทางไปที่สภาฯชี้แจงด้วยตนเองทั้งหมด